พูดคุย:เมนูไข่ - วิกิพีเดีย

# พูดคุย:เมนูไข่

### จากวิกิพีเดีย สารานุกรมเสรี

จาก http://www.vcharkarn.com/include/vcafe/showkratoo.php?Cid=51&Pid=7881

    เมนูตะวันออกกลาง ชื่อ Sweet Persian Breakfast Omelette

ส่วนผสม ไข่สามฟอง น้ำตาลป่นละเอียด 2 ช้อนชา แป้งสาลี 1 ช้อนชา เนยจืด 1/2 ช้อนโต๊ะ ขนมปังและแยม(แนะนำราสเบอรี่ หรือสตรอเบอรี่) สำหรับเสริฟค่ะ

วิธีทำ 1. ต่อยไข่ใส่ชาม ใส่น้ำตาล และแป้งลงไป ตีจนมีฟอง จากนั้น ละลายเนยในกระทะแบน รอให้ร้อน แล้วเทใข่ลงไป 2. เมื่อไข่อยู่ตัวแล้ว ให้พลิกกลับ ทอดอีก

    ซุป Egg Flower Soup

ส่วนผสม น้ำซุปไก่หรือซุปผัก 5 ถ้วยตวง ขิงซอย 2 ช้อนชา ซีอิ๊วขาว 2 ช้อนชา น้ำมันงา 1 ช้อนชา ผงพะโล้ 1 ช้อนชา แป้งข้าวโพด 1-2 ช้อนชา ไข่ 2 ฟอง เกลือและพริกไทยดำป่น หอมซอย 1 ต้น และใบพาสเลย์สับ 1 ช้อนโต๊ะ

วิธีทำ 1. ต้มขิงในน้ำซุป ใส่ซีอิ๊วขาว น้ำมันงา และผงพะโล้ ต้มจนเดือดแล้วลดไฟลง เคี่ยวต่อประมาณ 10 นาที 2. ละลายแป้งมันด้วยน้ำ 4-5 ช้อนโต๊ะ แล้วเทใส่ลงในหม้อน้ำซุป หมั่นคน จนน้ำซุปข้นขึ้น โรยเกลือและพริกไทยลงไป 3. ตีไข่กับน้ำเย็นสองช้อนโต๊ะในชามจนขึ้นฟู 4. ปรับไฟที่หม้อน้ำซุปให้แรงขึ้นจนเดือด แล้วโรยไข่ลงไป(เทลงไปเบาๆ แล้วใช้ตะเกียบรองตรงปากชาม แกว่งไปมาเบาๆ ก็ได้ค่ะ) พยายามทำให้ใข่เป็นเส้นบางที่สุด เมื่อไข่สุก ยกเสริฟ โรยด้วยหอมซอยและพาสเลย์

    Souffle Omelette

วิธีทำ 1. แยกไข่แดงไข่ขาว ตีไข่แดงกับเกลือปรุงรส หรือน้ำตาลเล็กน้อย ตีไข่ขาวในชามอีกใบให้ขึ้นฟู(คงจะต้องใช้เครื่องตี) แล้วเทไข่ขาวลงในชามไข่แดง คนให้พอเข้ากัน ระหว่างนี้ตั้งกะทะแบนให้ร้อนจัดด้วยไฟแรงสุด 2. อุ่นเนยในกระทะ และเทไข่ลงไป 3. ค่อยๆ ทอดประมาณ 2-3 นาที สังเกตให้ไข่ด้านล่างเป็นสีน้ำตาลทอง และไข่ด้านบนเซ็ตตัวดี(ไม่เหลว) 4. สามารถเสริฟได้เลย หรือจะทาแยมผลไม้ลงไป พับครึ่ง แล้วนาบด้วยตะแกรงร้อน

    ออมเลตแฮมกับชีส

ไข่ 2 ฟอง นมสด 2 ช้อนที่ใช้ทานอาหาร น้ำเปล่า 1 ช้อนกาแฟ แฮมหั่น พริกปาริกาแดงหั่น ต้นหอมฝรั่งหั่น ชีสขูดประมาณ 2-3 ช้อนอาหาร (แล้วแต่ว่าชอบมาน้อยแค่ไหนนะคะ ปกติตัวเองจะกะเอาไม่เคยวัดตวงเลย) เกลือ+ พริกไทยขาวนิดหน่อย วิธีทำ ตั้งกะทะเคลือบทาเนย และใส่เนยนิดหน่อย ไปอ่อนประมาณหมายเลย 3 ผสมทุกอย่างเข้าด้วยกัน นำไปอุ่นในไม่โครเวฟ แค่ให้ ไข่เกาะตัวที่ขอบนิดหน่อยอย่ามากและนาน ทั้งนี้เพื่อเพิ่มฟองอากาศและทำให้สุกเร็ว จากนั้นเอาออกมาคนอีกครั้งและเทใส่ในกะทะที่ตั้งไฟไว้ เอาฝาปิดให้สนิด จนไข่สุกประมาณ3-4 นาที

    ไข่อบ

เครื่องปรุง ไข่ไก่ 2 ฟอง แฮมหั่นชิ้นสี่เหลี่ยมเล็ก 1 ช้อนโต๊ะ พริกหวานหั่นชิ้นสี่เหลี่ยมเล็ก 1 ช้อนโต๊ะ พริกไทยป่น ¼ ช้อนชา เกลือป่น ½ ช้อนชา เนย 1 ช้อนโต๊ะ

วิธีทำ 1. ใส่เนยในจานสำหรับอบ เข้าอบพอละลาย นำออกจากเตาอบ 2. ต่อยไข่ใส่ถ้วยค่อยๆ เทใส่จานเนย โรยด้วยแฮมและพริกหวาน เข้าอบไฟ 350ฟ ประมาณ 10 นาที พอไข่สุก นำออกจากเตา โรยด้วยเกลือ พริกไทย 3. เสิร์ฟกับขนมปังอบกรอบ

    สลัดไข่ต้ม

เครื่องปรุง ไข่ไก่ต้มสุก 2 ฟอง ผักกาดหอม 1 ต้น หอมใหญ่หั่นแว่น 4-5 แว่น แตงกวา 1 ลูก มะเขือเทศหั่นแว่น 4-5 แว่น พริกหวานหั่นแว่น 4-5 แว่น กะหล่ำปลีสีม่วง ¼ หัว

เครื่องปรุงน้ำสลัด มายองเนส ½ ถ้วย นมข้นหวาน 4 ช้อนโต๊ะ น้ำมะนาว 2 ช้อนโต๊ะ ผสมมายองเนสนมข้นหวาน น้ำมะนาว ตีให้เข้ากัน

วิธีทำ 1. ปอกเปลือกไข่ต้ม หั่นแว่น 2. ล้างผักทั้งหมดให้สะอาด หั่นชิ้นตามชอบ 3. จัดผักทั้งหมดใส่จาน ใส่ไข่ต้ม ราดด้วยน้ำสลัด เสิร์ฟ

หมายเหตุ น้ำสลัดจะออกรสเปรี้ยว หวาน มัน

    ไข่กวนทรงเครื่อง

เครื่องปรุง ไข่ไก่ 2 ฟอง มันฝรั่งต้มสุกหั่นสี่เหลี่ยมลูกเต๋า 1 ช้อนโต๊ะ มะเขือเทศหั่นสี่เหลี่ยมลูกเต๋า 1 ช้อนโต๊ะ แครอทหั่นสี่เหลี่ยมลูกเต๋า 1 ช้อนโต๊ะ หอมใหญ่หั่นสี่เหลี่ยมลูกเต๋า 1 ช้อนโต๊ะ เกลือป่น ½ ช้อนชา นมสด ½ ถ้วย เนย 2-3 ช้อนโต๊ะ เนยแข็งขูดฝอย 1-2 ช้อนโต๊ะ

วิธีทำ 1. ต่อยไข่ใส่ชาม ตีพอแตก ใส่นมสด มันฝรั่ง มะเขือเทศ แครอท หอมใหญ่ เกลือ เนยแข็ง ตีให้เข้ากัน 2. ใส่เนยในกระทะ ตั้งไฟให้เนยละลาย เทใส่ไข่ คนให้สุกนุ่ม ปิดไฟ 3. ตักใส่จาน รับประทานกับขนมปังปิ้ง ไส้กรอกทอด

    ไข่ระเบิด

เครื่องปรุง ไข่นกกระทา 8 ฟอง เนื้อไก่สับ 100 กรัม กะเพราเด็ดเป็นใบ 1 ถ้วย พริกขี้หนู 10 เม็ด กระเทียม 10 กลีบ น้ำตาลทราย 1 ช้อนชา ซอสปรุงรส 1 ช้อนโต๊ะ น้ำปลา 2 ช้อนโต๊ะ น้ำมัน 2 ช้อนโต๊ะ

วิธีทำ 1. ทอดไข่ดาว ใส่จาน พักไว้ 2. สับพริกขี้หนูกับกระเทียม พอหยาบ 3. ใส่น้ำมันในกระทะ ตั้งไฟให้ร้อน ใส่พริกขี้หนู กระเทียม ผัดให้หอม ใส่ไก่ ผัดให้สุก 4. ปรุงรสด้วยน้ำตาล น้ำปลา ซอสปรุงรส ใส่ใบกระเพรา ผัดให้เข้ากัน ตักราดบนไข่ดาว โรยด้วยพริกชี้ฟ้าเหลือง แดงหั่นฝอย เสิร์ฟ

หมายเหตุ ใช้ไข่ไก่แทนไข่นกกระทาก็ได้

    ไข่น้ำ

เครื่องปรุง ไข่ไก่ 2 ฟอง หมูสับ ½ ถ้วย ต้นหอมซอย 1 ต้น ผักชีซอย 1 ต้น พริกไทยป่น 1/8 ช้อนชา น้ำปลา 3 ช้อนโต๊ะ น้ำซุป 2 ถ้วย

วิธีทำ 1. ต่อยไข่ใส่ชาม ตีพอแตก ใส่หมูสับ ตีให้เข้ากัน 2. ใส่ต้นหอมซอย ผักชีซอย น้ำปลา 1 ช้อนโต๊ะ ตีให้เข้ากัน 3. ใส่น้ำซุปลงในหม้อ ตั้งไฟให้เดือด ตักไข่ใส่ทีละช้อนให้เป็นลูก ปรุงรสด้วยน้ำปลา พอเดือดอีกครั้ง ยกลง 4. ตักใส่ชาม โรยพริกไทย แต่งหน้าด้วยพริกชี้ฟ้าแดงซอย เสิร์ฟ

    ซุปไข่ใส่ขิง

เครื่องปรุง ไข่ไก่ 2 ฟอง ขิงอ่อนหั่นฝอย 1 ช้อนโต๊ะ มะเขือเทศลูกเล็กหั่นเสี้ยวบาง ½ ลูก ต้นหอมซอย ½ ช้อนโต๊ะ ซีอิ๊วขาว 1-2 ช้อนโต๊ะ น้ำซุป 1-2 ถ้วย น้ำมัน

วิธีทำ 1. ต่อยไข่ใส่ชาม ตีพอแตก ใส่ขิง ตีให้เข้ากันจนขึ้นฟู 2. ใส่น้ำมันในกระทะ ตั้งไฟให้ร้อน เทไข่ใส่ ทอดให้สุกเหลืองทั้งสองด้าน ตักขึ้น หั่นเป็นชิ้นพอคำ 3. ใส่น้ำซุปลงในหม้อ ตั้งไฟให้เดือด ใส่ไข่ทอด มะเขือเทศ 4. ปรุงรสด้วยซีอิ๊วขาว พอเดือด ปิดไฟ ตักใส่ชาม โรยต้นหอมซอย เสิร์ฟ

ดึงข้อมูลจาก "http://th.wikipedia.org../../../%E0%B9%80/%E0%B8%A1/%E0%B8%99/%E0%B8%9E%E0%B8%B9%E0%B8%94%E0%B8%84%E0%B8%B8%E0%B8%A2%7E%E0%B9%80%E0%B8%A1%E0%B8%99%E0%B8%B9%E0%B9%84%E0%B8%82%E0%B9%88.html".

##### Views

- บทความ
- อภิปราย
- รุ่นปัจจุบัน

##### ค้นหา